Diari Oficial de la Generalitat Valenciana


Sumari del DOGV 4795, del 12-07-2004 (2004/6973)

RESOLUCIÓ de 16 de juny de 2004, del director general de Recursos Humans de la Conselleria de Sanitat, per la qual anuncia una convocatòria pública per a la provisió de la plaça de director/a tècnic/a de l'Escola Universitària d'Infermeria la Fe de València, dependent de la Conselleria de Sanitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4795

Data del DOGV
:   12-07-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6973


Data del document
:   16-06-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * personal docent
    * personal sanitari
    * concurs administratiu

RESOLUCIÓ de 16 de juny de 2004, del director general de Recursos Humans de la Conselleria de Sanitat, per la qual anuncia una convocatòria pública per a la provisió de la plaça de director/a tècnic/a de l'Escola Universitària d'Infermeria la Fe de València, dependent de la Conselleria de Sanitat. [2004/X6973]
  
D'acord amb el que disposa l'Orde de 13 de gener de 1999 de la Conselleria de Sanitat, per la qual establix la dependència administrativa actual de les escoles universitàries d'infermeria de la Comunitat Valenciana de la Conselleria de Sanitat (DOGV núm. 3.421, de 27 de gener de 1999), modificada per l'Orde de 7 de maig de 1999 del mateix òrgan (DOGV núm. 3.537, de 13 de juliol de 1999).
  
D'acord amb el que disposa l'article 75.1 de la Llei de Govern Valencià, i fent ús de les competències que m'atribuïx l'article huit del Decret 116/2003, d'11 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat, resolc:
  
Convocar pel procediment de lliure designació la plaça de director/a tècnic/a de l'Escola d'Infermeria la Fe de València, dependent de la Conselleria de Sanitat, amb subjecció a les bases següents bases de la convocatòria:
  
Primera. Característiques generals
  
1.1 Les funcions són les que establix l'article 8 del Reglament General de l'Escola. L'article esmentat establix: «El director de l'escola n'és el màxim responsable del funcionament. Li correspon la gestió ordinària del govern i l'administració de l'escola».
  
1.2 El règim retributiu serà el fixat en la Llei 11/2000, de 28 desembre, de Mesures de Fiscals, de Gestió Administrativa i Financera i d'Organització de la Generalitat, amb els increments salarials previstos en les lleis de pressupostos de la Generalitat Valenciana successives.
  
1.3 L'exercici del lloc és incompatible amb l'exercici de qualsevol altra activitat pública o privada, segons el que preveu la legislació sobre incompatibilitats del personal al servici de les administracions públiques.
  
Segona. Requisits dels aspirants
  
2.1 Tindre la condició de personal d'infermeria docent de l'Escola Universitària d'Infermeria la Fe de València, sent titular en propietat de la plaça estatutària, en els termes establits per l'article 12 de l'Orde de 13 de gener de 1999, de la Conselleria de Sanitat, modificada per l'Orde de 7 de maig del mateix any.
  
2.2 No estar inhabilitat per a l'exercici professional o per a l'exercici de funcions públiques, ni separat mitjançant un expedient disciplinari del servici de qualsevol de les administracions públiques o de la Seguretat Social.
  
Tercera. Presentació de sol·licituds
  
3.1 Les persones interessades a participar en la convocatòria hauran de formalitzar una sol·licitud adaptada al model que consta com a annex I, i l'adreçaran al Servici de Selecció i Provisió de Personal de la Conselleria de Sanitat, c/ del misser Mascó, 31, 46054 València.
  
3.2 El termini de presentació de sol·licituds serà de 20 dies hàbils comptadors des de l'endemà de la publicació d'esta resolució en el Diari Oficial de la Generalitat Valenciana.
  
En la sol·licitud es consignaran les dades següents:
  
- Dades personals.
  
- Currículum professional, en el qual s'ha de resumir la formació acadèmica, l'experiència professional i de gestió, i també les altres circumstàncies que el candidat desitge posar de manifest.
  
- Memòria explicativa de les línies fonamentals i objectius que s'han de desenvolupar en el lloc que se sol·licita.
  
S'adjuntarà també a la sol·licitud la documentació que acredite el compliment dels requisits previstos en l'apartat anterior.
  
Quarta. Avaluació dels mèrits
  
Valoració de la memòria. La memòria consistirà en una anàlisi del lloc de treball sol·licitat, les seues característiques, condicions, mitjans necessaris, propostes de millora en el desplegament de les funcions i totes les altres qüestions que l'aspirant considere d'interés o importància. L'extensió no pot excedir els 20 folis.
  
Entrevista, de caràcter potestatiu, que es farà, si és procedent, davant de la comissió avaluadora. L'entrevista serà pública i s'efectuarà en un acte únic o en el menor nombre de sessions possible, amb la menor separació possible en el temps. En l'entrevista es valoraran els coneixements del lloc de treball sol·licitat, i també l'aptitud, l'eficàcia i l'experiència professional de l'aspirant i totes les circumstàncies que es necessiten per a exercir millor les funcions.
  
Cinquena. Procediment de provisió
  
Una vegada finalitzat el termini de presentació de les sol·licituds, seran examinades per la comissió de valoració nomenada per a això, com a òrgan col·legiat encarregat de comprovar els requisits del personal sol·licitant i d'avaluar els seus mèrits d'acord amb esta convocatòria. Farà una proposta de resolució d'adjudicació que explicitarà els motius i no serà vinculant, a través del director general de Recursos Humans. Esta proposta s'elevarà al conseller de Sanitat, el qual, prenent-la en consideració, dictarà la resolució de nomenament oportuna.
  
Sisena. Resolució i adjudicació de la plaça
  
6.1 La convocatòria podrà ser declarada deserta, per un acord que explicite els motius, quan no hi concórreguen aspirants idonis.
  
6.2 Els aspirants que obtinguen la plaça tindran dret a la reserva de la seua plaça o lloc de treball d'origen.
  
6.3 El personal nomenat per a l'exercici d'un lloc de treball per lliure designació podrà cessar discrecionalment per orde de l'autoritat que l'haja nomenat.
  
Setena. Recursos
  
Esta convocatòria, les seues bases, i tots els actes administratius que siguen dictats com a desplegament del procés podran ser impugnats pels interessats mitjançant la interposició del recurs contenciós administratiu davant el jutjat contenciós administratiu de València, en el termini de dos mesos comptadors a partir de l'endemà de la publicació de l'acte recorregut, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa; i potestativament podrà interposar-s'hi un recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés, sense perjuí que hom utilitze qualsevol altre recurs que estime convenient per al seu dret.
  
DISPOSICIÓ ADDICIONAL
  
L'adjudicació de la plaça oferida i la presa de possessió quedarà condicionada al fet que la plaça es trobe efectivament vacant.
  
València, 16 de juny de 2004.- El director general de Recursos Humans: José Cano Pascual.